<classify> Serikali imetangaza rasmi muongozo wa uendeshaji wa ligi za soka na michezo mingine ya nchini. Timu hizo zitaruhusiwa kucheza nyumbani na ugenini kwa kuzingatia maelekezo ya afya jinsi ya kujikinga na maambukizi ya ugonjwa wa Corona. Kwa mujibu wa taarifa iliyotolewa leo na Katibu Mkuu na Msemaji Mkuu wa serikali, Dk. Hassan Abbas, amesema kutokana na maelekezo ya Rais John Magufuli kuruhusu michezo mbalimbali nchini kuanza kesho Juni 01, 2020 imewabidi kutoa muongozo. Amesema serikali ilikuwa inapokea maoni mbalimbali kutoka kwa wadau hususani namna ya kurejesha ligi juu za soka nchini. Awali wadau wa soka walikuwa na maoni kwamba ligi za soka kwa timu kukaa katika kituo kimoja na mashabiki wasiwepo. Wadau wa michezo mingine pia wamekuwa wakiomba utaratibu wa kufuatwa kwa kuzingatia kanuni za afya na umahususi wa michezo husika,. Amesema kutokana na maoni yaliyotolewa kwa kuzingatia ukweli kwamba maambukizi na wagonjwa wa homa Kali ya mapafu covid-19 yameendelea kupungua nchini. Dk. Abbas amesema serikali inatoa maelekezo kuwa kuzingatia muongozo wa afya michezoni kwa kuchukua hatua kali za kuendesha michezo nchini. Pia amesema kuhusu suala la mashabiki watakaotaka kuhudhuria viwanjani kuruhusiwa.  <topic>: MICHEZO 